«Такой вялікай працы для рэканструкцыі касьцёлу, якая сёньня патрэбная, пакуль не вядзецца, — сказаў ён. — Але мы да гэтага рыхтуемся. Будынак касьцёлу належыць ня нам, а дзяржаве — гораду і прадпрыемству „Менская спадчына“. У нас было сумеснае пасяджэньне зь „Менскай спадчынай“, на якім мы вырашалі, што ў першую чаргу трэба рабіць. Нам было важна гэта вырашыць з гледзішча таго, што трэба для літургікі. Бо хтосьці можа прыйсьці, зробіць [рэканструкцыю], можа быць, вельмі добра, але гэта, магчыма, зусім ня будзе падыходзіць для набажэнстваў».